[{"text_idx": "#000001", "text": "Naw ffordd o helpu gydag unigrwydd adeg y Nadolig"}, {"text_idx": "#000002", "text": "Mae Ellie, myfyriwr seicoleg ym Mhrifysgol Caerdydd, yn rhannu ffyrdd o helpu gydag unigrwydd adeg y Nadolig."}, {"text_idx": "#000004", "text": "Y Nadolig yw\u2019r adeg o\u2019r flwyddyn lle mae teulu a ffrindiau\u2019n dod at ei gilydd i ymlacio, lledaenu llawenydd, a mwynhau ychydig gormod o fwyd ac alcohol efallai."}, {"text_idx": "#000005", "text": "Ond i rai unigolion, pobl sydd a\u0302 llai o deulu a ffrindiau ac sy\u2019n cael trafferth gyda salwch meddwl, mae gas ganddyn nhw fisoedd y gaeaf \u2013 gan gynnwys y Nadolig."}, {"text_idx": "#000006", "text": "Gall y Nadolig hefyd deimlo fel adeg lle mae llawer o bwysau i fwynhau amser gyda\u2019ch teulu, wrth i\u2019r cyfryngau fynd ymlaen ac ymlaen am y \u201cNadolig perffaith\u201d delfrydol, ond nid yw\u2019r un teulu yn berffaith!"}, {"text_idx": "#000007", "text": "Am adeg o\u2019r flwyddyn sydd i fod yn llon, mae\u2019r Nadolig yn gallu teimlo\u2019n llethol iawn."}, {"text_idx": "#000008", "text": "Fe wnaeth cyfyngiadau COVID-19 waethygu teimladau rhai pobl o unigrwydd yn 2020. Roedd y Nadolig y llynedd yn arbennig o anodd gan fod llawer o bobl nad oedd modd iddyn nhw weld unrhyw un o\u2019u teulu oherwydd y cyfyngiadau, ac am eu bod eisiau cadw aelodau bregus o\u2019u teulu\u2019n ddiogel."}, {"text_idx": "#000009", "text": "Ar o\u0302l Nadolig rhyfedd a braidd yn unig yn 2020, gallwn groesi ein bysedd am un gwell eleni."}, {"text_idx": "#000010", "text": "Yn 2018, cyn y pandemig, canfu Age UK fod dros 530,000 o bobl dros 65 oed yn disgwyl teimlo\u2019n unig adeg y Nadolig, ac roedd llawer heb weld na siarad ag unrhyw deulu neu ffrindiau ers dros fis."}, {"text_idx": "#000012", "text": "Awgrymiadau ar gyfer cadw mewn cysylltiad adeg y Nadolig"}, {"text_idx": "#000014", "text": "1 Cyfryngau cymdeithasol a\u2019r rhyngrwyd"}, {"text_idx": "#000016", "text": "Mae\u2019r rhyngrwyd yn wych ar gyfer hyn, yn enwedig pan nad yw gweld eich teulu wyneb yn wyneb yn opsiwn."}, {"text_idx": "#000017", "text": "Ffonio pobl yw\u2019r peth gorau os na allwch eu gweld wyneb yn wyneb, ac mae\u2019n gymharol hawdd galw rhywun ar y ffo\u0302n neu drwy fideo."}, {"text_idx": "#000021", "text": "Mae dod i adnabod pobl newydd yn gallu bod yn frawychus ar y dechrau ond mae\u2019n rhaid i gyfeillgarwch mawr ddechrau yn rhywle..."}, {"text_idx": "#000022", "text": "Os ydych chi\u2019n byw drws nesaf i rywun, beth am ofyn a ydyn nhw eisiau cwrdd? Beth yw\u2019r peth gwaethaf a allai ddigwydd?"}, {"text_idx": "#000024", "text": "Mae gwirfoddoli yn ffordd wych o deimlo\u2019n dda am eich hun gan eich bod chi\u2019n helpu pobl eraill yn ogystal a\u0302\u2019r gymuned."}, {"text_idx": "#000028", "text": "P\u2019un a yw\u2019r clwb yn un ar-lein neu\u2019n un wyneb yn wyneb, mae hynny\u2019n dal i roi cyfle i ryngweithio ag eraill tra\u2019n gwneud rhywbeth newydd rydych chi\u2019n ei fwynhau."}, {"text_idx": "#000032", "text": "Mae cadw\u2019n heini mor fuddiol. Rydyn ni\u2019n gwybod ei fod yn rhyddhau endorffinau sy\u2019n codi ein hwyliau a\u2019i fod yn gallu helpu gydag iselder."}, {"text_idx": "#000033", "text": "Os ydych chi\u2019n poeni bod rhywun oedrannus yn eich teulu yn rhy unig, efallai y gallech gyflogi gofalwr ar ei gyfer. Gallai hyn helpu i wella ei iechyd meddwl a\u2019i helpu i fod yn fwy cymdeithasol."}, {"text_idx": "#000034", "text": "Bydd gofalwr hefyd yn gofalu amdano ac yn sicrhau bod ei iechyd corfforol a\u2019i lendid yn dda."}, {"text_idx": "#000039", "text": "Bwyd yw un o\u2019r pethau gorau am y Nadolig, yn fy marn i, ac os ydych chi ar eich pen eich hun, nid yw hynny\u2019n golygu na allwch chi gael bwyd anhygoel."}, {"text_idx": "#000040", "text": "Coginiwch wledd Nadoligaidd i\u2019ch hun, a\u2019i goginio yn y ffordd sy\u2019n well gennych chi. Defnyddiwch eich hoff gynhwysion er mwyn gallu pobi a choginio eich hoff bethau."}, {"text_idx": "#000043", "text": "Weithiau nid oes modd osgoi bod ar eich pen eich hun adeg y Nadolig. Os yw hyn yn wir i chi, ceisiwch fwynhau\u2019r profiad."}, {"text_idx": "#000044", "text": "Gallwch gynllunio\u2019r diwrnodau o\u2019ch blaen a\u2019u llenwi gyda\u2019ch hoff weithgareddau, fel gwylio eich hoff ffilmiau Nadolig neu ddawnsio i gerddoriaeth Nadoligaidd."}, {"text_idx": "#000046", "text": "Ni ddylai unrhyw un orfod wynebu problemau ar ei ben ei hun. Os ydych chi\u2019n cael trafferth gyda\u2019ch iechyd meddwl, siaradwch a\u0302 rhywun am sut rydych chi\u2019n teimlo."}, {"text_idx": "#000047", "text": "Siaradwch a\u0302\u2019ch meddyg teulu os oes modd, ond os nad yw hynny\u2019n bosibl, mae elusennau\u2019n bodoli sy\u2019n cynnig cymorth:"}, {"text_idx": "#000048", "text": "Mae\u2019n bwysig cofio nad oes unrhyw beth o\u2019i le ar fod ar eich pen eich hun adeg y Nadolig, nid yw hynny\u2019n adlewyrchu unrhyw beth negyddol amdanoch chi fel person."}, {"text_idx": "#000049", "text": "Ac er bod llawer o bobl yn teimlo\u2019n unig adeg y Nadolig, mae\u2019r teimlad hwn yn gallu parhau drwy gydol y flwyddyn. Fodd bynnag, mae\u2019r Nadolig hefyd yn adeg wych o\u2019r flwyddyn i gysylltu ag eraill a\u2019r gymuned gyfan."}]